Na osnovu člana 244 Zakona o planiranju prostora i izgradnji objekata („Sl. List Crne Gore“ broj 64/17, 44/18, 63/18, 11/19, 82/20), člana 38 stav 1 tačka 6 Zakona o lokalnoj samoupravi (“Službeni list CG”, br.2/18 ) i člana 35 stav 1 tačka 6 Statuta opštine Nikšić („Službeni list CG - Opštinski propisi”, br.31/18) Skupština opštine Nikšić, na sjednici održanoj \_\_\_\_\_\_\_\_ 2021.godine, donijela je

**P R O G R A M**

**UREĐENJA PROSTORA OPŠTINE NIKŠIĆ**

**ZA 2022 GODINU**

**1.UVODNE NAPOMENE**

U članu 244 Zakona o planiranju prostora i izgradnji objekata („Sl. List Crne Gore“ broj 64/17, 44/18, 63/18, 11/19, 82/20) navedeno je da danom stupanja na snagu ovog zakona prestaje da važi Zakon o regularizaciji neformalnih objekata ("Službeni list CG", br. 56/16, 13/17 i 47/17) i Zakon o uređenju prostora i izgradnji objekata ("Službeni list CG", br. 51/08, 34/11, 35/13 i 33/14), osim odredbi čl. 7, 16, 63, 64, 65, 67, 67a i 162c koje će se primjenjivati do donošenja plana generalne regulacije Crne Gore.

U članu 16 Zakona o uređenju prostora i izgradnji objekata („Službeni list Crne Gore”, br. 51/08, 34/11, 35/13 i 33/14), propisano je da skupština lokalne samouprave donosi jednogodišnji program uređenja prostora koji obuhvata dinamiku uređenja prostora, izvore finansiranja, rokove uređenja, operativne mjere za sprovođenje planskog dokumenta, a naročito mjere za komunalno opremanje građevinskog zemljišta iz člana 65 ovog zakona, kao i druge mjere za sprovođenje politike uređenja prostora.

Uređivanjem građevinskog zemljišta smatra se opremanje zemljišta na način koji omogućava implementaciju planskog dokumenta.

Uređivanje građevinskog zemljišta obuhvata pripremu građevinskog zemljišta za komunalno opremanje i komunalno opremanje.

Uređivanje građevinskog zemljišta obezbjeđuje lokalna samouprava, u skladu sa Programom.

Priprema građevinskog zemljišta za komunalno opremanje naročito obuhvata: rješavanje imovinsko-pravnih odnosa, izradu planske, tehničke i druge dokumentacije; preduzimanje mjera zaštite spomenika kulture i zaštite spomenika prirode koji bi mogli biti ugroženi radovima na pripremi zemljišta; rušenje postojećih objekata i uređaja i uklanjanje materijala, kao i premještanje postojećih nadzemnih i podzemnih instalacija.

Komunalno opremanje građevinskog zemljišta obuhvata izgradnju objekata i uređaja komunalne infrastrukture, a naročito: komunalnih objekata i instalacija do priključka na urbanističku parcelu uključujući i priključak za vodovod, fekalnu i atmosfersku kanalizaciju i javnu rasvjetu; puteva i ulica u naselju, nadvožnjaka, podvožnjaka i mostova, pješačkih prolaza, pločnika, trgova, skverova i javnih parkirališta u naselju; zelenih površina u naselju, blokovskog zelenila, terena za rekreaciju, dječjih igrališta, parkova, pješačkih staza i travnjaka, javnih gradskih komunalnih objekata i groblja; deponija i objekata za preradu i uništavanje otpadnih materijala; priključaka komunalnih instalacija čija funkcija može biti od značaja u uslovima nastanka vanredne situacije, elementarnih nepogoda ili radi zaštite države.

Za komunalno opremanje građevinskog zemljišta investitor plaća naknadu.Sredstva od navedene naknade uplaćuju se na poseban račun budžeta jedinice lokalne samouprave i mogu se koristiti samo za pripremu i komunalno opremanje i za komunalno opremanje građevinskog zemljišta na prostoru na kojem se objekat gradi. Izuzetno, sredstva od naknade za komunalno opremanje građevinskog zemljišta mogu se koristiti za pripremu i komunalno opremanje i za komunalno opremanje građevinskog zemljišta drugih prostora, ako je prostor na kojem se objekat gradi u potpunosti komunalno opremljen. Komunalno opremanje građevinskog zemljišta može izvršiti i investitor u skladu sa planskim dokumentom. Međusobni odnosi investitora i lokalne samouprave uređuju se ugovorom i rješenjem.

Program uređenja prostora opštine Nikšić za 2022.godinu priprema se u okolnostima u kojoj se ostvarivao i Program uređenja prostora opštine Nikšić za 2021.godinu, naročito nepovoljnim okolnostima izazvanim epidemijom COVID 19, pa s tim u vezi, planiran je tako da svaka programska aktivnost sadrži, pored planiranih tema i prenesene teme iz Programa uređenja prostora opštine Nikšić za 2021. godinu.

Imajući u vidu naprijed navedeno nemoguće je utvrditi realne i fiksne rokove realizacije bilo kog programa, pa i Programa uređenja prostora opštine Nikšić za 2022. godinu, koji, u tom smislu, predstavlja okvir radnji za koje se smatra da će doprinijeti unapređenju prostora.

**2. IZVORI FINANSIRANJA**

Sredstva potrebna za ostvarivanje Programa uređenja prostora opštine Nikšić za 2022.godinu, obezbjeđuju se iz sljedećih izvora:

- Budžet Opštine Nikšić,

- sredstva kredita,

- sredstva zainteresovanih korisnika prostora,

- sredstva iz donacija.

**3. PRIPREMA GRAĐEVINSKOG ZEMLJIŠTA ZA KOMUNALNO OPREMANJE**

**3/1. Rješavanje imovinsko pravnih odnosa**

Program u dijelu pripreme gradjevinskog zemljišta za komunalno opremanje gradjevinskog zemljišta obuhvata rješavanje imovinsko pravnih odnosa za potrebe lokalnih objekata od opšteg interesa u okviru pojedinih planskih dokumenata u skladu sa Budžetom planiranim sredstvima.

**3/2 . Izrada tehničke i druge dokumentacije**

U okviru ovog programskog segmenta predviđena je izrada tehničke dokumentacije za lokalne objekte od opšteg interesa u okviru pojedinih planskih dokumenata u skladu sa Budžetom planiranim sredstvima.

**4. KOMUNALNO OPREMANJE GRAĐEVINSKOG ZEMLJIŠTA**

Pojedine aktivnosti, projekti i radovi koji pripadaju komunalnom opremanju građevinskog zemljišta prenijeti su iz Programa uređenja prostora opštine Nikšić za 2021.godinu, iz razloga što će se izvođački završiti i finansijski realizovati u 2022.godini.

**4/1. Rekonstrukcija i izgradnja lokalne infrastrukture – lokalni objekti od opšteg interesa**

1. **prenesene teme**
* ***Adaptacija Doma revolucije za potrebe lokalnog servisa RTV Nk****- opredjeljena sredstva iz Kapitalnog budžeta Vlade Crne Gore*
* ***Završetak radova na izgradnji Doma za stare****- opredjeljena sredstva iz Kapitalnog budžeta Vlade Crne Gore*
* ***Rekonstrukcija Dvorca Kralja Nikole*** *- opredjeljena sredstva iz Kapitalnog budžeta Vlade Crne Gore*
* ***Završetak radova na Rekonstrukcija Gradskog stadione****- opredjeljena sredstva iz Kapitalnog budžeta Vlade Crne Gore*

1. **planirane teme**

**• Upravljanje otpadom na teritoriji opštine Nikšić**-Izgradnja Regionalnog reciklažnog centra- *-rješavanje dijela imovinsko pravnih odnosa na zemljištu- opredjeljena sredstva iz Kapitalnog budžeta Vlade Crne Gore*

**• Početak radova na Izgradnji Filološkog fakulteta** **i uređenje terena**- *opredjeljena sredstva iz Kapitalnog budžeta Vlade Crne Gore*

• **Izrada projektne dokumentacije i početak radova na sanaciji gradskog bedema** - *- opredjeljena sredstva iz Kapitalnog budžeta Vlade Crne Gore*

* **Izgradnja i rekonstrukcija saobraćajnica u skladu sa planskim dokumentima -** budžetski plan **600.000,00e**
* ***1. Rekonstrukcija ulice Ratka Vujovića Čoče****- Izrada projektne dokumentacije i početak radova na rekonstrukciji.*
* ***2. Izgradnja ulice Živka Nikolića****-Izrada projektne dokumentacije i početak radova na izgradnji*
* ***3. Izgradnja ulice Rudo polje****,(uz betonsku ogradu Neksana –MZ Rudo polje) početak radova na izgradnji*
* ***4. Rekonstrukcija lokalnog puta Rubeža-Miolje polje-Morakovo****, opredjeljena sredstva iz Kapitalnog budžeta Vlade Crne Gore-sredstva opredjeljena za izradu projektne dokumentacije i početak izvođenja radova*
* ***5. Rekonstrukcija Bulevara 13 jul****, opredjeljena sredstva iz Kapitalnog budžeta Vlade Crne Gore-glavni projekat završen-sredstva opredjeljena za potgrebe rješavanja imovinsko pravnih odnosa i početak izvođenja radova*

***Predviđa se i izrada projektne dokumentacije za sledeće saobraćajnice:***

* ***Izgradnja raskrsnice kod Osnovne škole Mileva Lajović Lalatović***
* ***Rekonstrukcija Školske ulice u Kličevu***
* ***Rekonstrukcija Široke ulice u Dragovoj Luci i dio Dragovolučke ulice***
* ***Rekonstrukcija Budoške ulice***
* ***Izgranja saobraćajnica Nova I***
* ***Nastavak izgradnje ulice Milana Papića***
* ***Izgradnja Trebješke ulice***
* ***Izgradnja nastavka ulice Ljuba Čupića***
* ***Izgranja saobraćajnice Nova II***
* ***Izgradnja ulice br.79 Humci***
* ***Izgradnja ulice Straševka br. 4***
* ***Izgradnja ulice Tovićka br.9***
* ***Izgradnja ulica br. 20 i 21 Humci***

**Uređenje korita rijeka i gradskih kvartova u skladu sa planskim dokumentima-** budžetski plan **900.000,00e**

* ***1. Uređenje korita rijeke Gracanice u cilju formiranja industrijske zone***
* ***2. Uređenje korita rijeke Bistrice u saradnji sa Elektroprivredom Crne Gore*** *–rješavanje imovinsko pravnih odnosa na zemljištu.*
* ***3. Kvart između ulice Narednih heroja i Karađorđeve ulice-****prensena tema-Izrada projektne dokumentacije i početak izvođenja radova na uređenju*
* ***4.*** ***Kvart između Ulice Ivana Milutinovića i Vučedolske ulice-prensena tema***
* ***5. Kvart u ulici Dragice Pravice****-prensena tema*

* ***6. Kvart Humci iza Integralovog naselja****-prensena tema-Izrada projektne dokumentacije i početak izvođenja radova na uređenju.*
* ***7. Kvart između ulica Narodnih heroja i Njegoševe****-Izrada projektne dokumentacije i početak izvođenja radova na uređenju.*
* **Izgradnja vodovoda-**budžetski plan **500.000,00e**
* ***1. Vodovod Ivanj****-prensena tema početak radova na izgradnji*
* ***2. Vodovod Grahovsko******gornje polje****-početak radova na izgradnji*
* ***3. Vodovod Rječani****- ispitivanje bušotina* ***sa izradom projektne dokumentacije****-prensena tema*
* ***4. Vodovod Krstac (Donje Čarađe)- formiranje i ispitivanje bušotine sa izradom projektne dokumentacije****-prensena tema*
* ***5. Kaptaže vode u selu Tisa-Izrada projektne dokumentacije***
* ***6. Projekat poboljšavanja vodosnabdijevanja u Zupi Nikšićkoj*** *opredjeljena sredstva iz Kapitalnog budžeta Vlade Crne Gore*
* ***7. Rekonstrukcija Vodovoda u naselje Pilane****-izrada projektne dokumentacije*
* ***8. Vodovod Laz****-izrada projektne dokumentacije*
* **Adaptacija fasada stambenih zgrada-** budžetski plan **100.000,00e**

**4/2. Izgradnja lokalne infrastrukture za poboljšanje vodosnabdijevanja -**budžetski plan **100.000,00e**

**4/3. Izrada projektne dokumentacije za Izgradnja II faze kanalizacione mreže za četiri prigradska naselja. Rubeža, Oštrovac, Dragova luka i Ćemenca.**

**4/4. Izgradnja lokalne infrastrukture uz učešće Opštine u sufinansiranju uz podršku IPA projekata i**

 **IFAD -**budžetski plan **300.000,00e**

**4/5. Investiciono održavanje -**budžetski plan **1.400.000,00e**

* *U okviru investicionog održavanja predvidjeti i rekonstrukciju ulice Milice Vučinić sa priključnim ulicama kao i ulicu Voja Deretića.*

**5. REALIZACIJA PROGRAMA**

Poslove na realizaciji Programa uređenja prostora izvršiće organi lokalne uprave: Sekretarijat za uređenje prostora i zaštitu životne sredine, Služba glavnog gradskog arhitekte, Sekretarijat za investicije i projekte, Direkcija za imovinu, Sekretarijat za finansije, razvoj i preduzetništvo i Sekretarijat za komunalne poslove i saobraćaj, u saradnji sa drugim organima lokalne uprave, javnim preduzećima čiji je osnivač opština Nikšić i drugim nadležnim institucijama.

Ukoliko se tokom realizacije ovog programa ukaže potreba za izradom i donošenjem novih planskih dokumenata, odnosno uključivanje novih projekata i izvođenja radova na dijelu objekata komunalne infrastrukture koje prati adekvatno uravnoteženje (rebalans) Budžeta opštine Nikšić, pristupiće se izmjenama i dopunama Programa po postupku njegovog donošenja.

Ovaj program objaviće se u „Službenom listu Crne Gore – Opštinski propisi”.

**Broj:** 01- 030-

**Nikšić**, decembar, 2021. godine

 **Skupština opštine Nikšić P r e d s j e d n i k**

 Nemanja Vuković s.r.

**O b r a z l o ž e nj e**

Pravni osnov za donošenje Programa uređenja prostora opštine Nikšić za 2022.godinu sadržan je u odredbama člana 244. Zakona o planiraju prostora i izgradnji objekata („Sl. List Crne Gore“ broj 64/17, 44/18, 63/18, 11/19, 82/20) kojim je propisano da danom stupanja na snagu ovog zakona prestaje da važi Zakon o regularizaciji neformalnih objekata ("Službeni list CG", br. 56/16, 13/17 i 47/17) i Zakon o uređenju prostora i izgradnji objekata ("Službeni list CG", br. 51/08, 34/11, 35/13 i 33/14), osim odredbi čl. 7, 16, 63, 64, 65, 67,67a i 162c koje će se primjenjivati do donošenja Plana generalne regulacije Crne Gore, kao i Zakona o uređenju prostora i izgradnji objekata („Službeni list Crne Gore”, br. 51/08, 40/10, 34/11, 35/13 i 33/14) u kojima je u članu 16. propisano da Vlada, odnosno Skupština lokalne samouprave donosi jednogodišnji program uređenja prostora.Programom se utvrđuje dinamika uređenja prostora, izvori finansiranja, rokovi uređenja, operativne mjere za sprovođenje planskog dokumenta, a naročito mjere za komunalno opremanje građevinskog zemljišta. Program, po potrebi sadrži i mjere u skladu sa preuzetim međunarodnim obavezama, u odnosu na objekte izgrađene suprotno zakonu. U pripremi i donošenju Programa ostvaruje se učešće javnosti. Članom 38 stav 1 tačka 6 Zakona o lokalnoj samoupravi (“Službeni list CG”, br.2/18 ) i člana 35 stav 1 tačka 6 Statuta opštine Nikšić („Službeni list CG - Opštinski propisi”, br.31/18) je propisano da Skupština donosi Program uređenja prostora.Program uređenja prostora opštine Nikšić za 2022.godinu, dat u pet poglavlja koja obrađuju uvodne napomene, izvore finansiranja, izradu i donošenje planskih dokumenata, pripremu građevinskog zemljišta za komunalno opremanje, komunalno opremanje građevinskog zemljišta i nosioce realizacije Programa.

Programske aktivnosti sačinjene su tako da sadrže pored planiranih tema i prenesene teme iz Programa uređenja prostora opštine Nikšić za 2022 .godinu, bez utvrđinih definisanih rokova realizacije koje uglavnom diktiraju obezbijeđena finansijska sredstva, ali sa orjentacijom realizacije započetih aktivnosti u ranijem periodu i realizacijom svega planiranog bez posebno utvrđenih prioriteta, odnosno namjerom da se započete aktivnosti završavaju u programskoj godini. Program se finansijski iskazuje kroz Budžet Opštine Nikšić za 2022.godinu. Nacrt Programa uređenja prostora opštine Nikšić za 2022. godinu je predmet javne rasprave u periodu od 24.11.2021. do 08.12.2021.godine . Javna tribina će se održati 07.12.2021. godine u zgradi Opštine Nikšić, sala broj 1, sa početkom u 16 časova.

**S U O B R A Đ I V A Č I :**

Služba glavnog gradskog arhitekte

Mladen Vujović

Sekretarijat za investicije i projekte

Jelena Šekarić.

Direkcija za imovinu

Radosav Urošević,

Sekretarijat za finansije, razvoj i preduzetništvo

Zoran Šošić

Sekretarijat za komunalne poslove i saobraćaj

Vidak Krtolica

Agencija za projektovanje i planiranje

Ana Vukotić

**S E K R E T A R**

Đorđije Manojlović dipl.ing.